CELEX: 62020TN0304
Language: hr
Date: 2020-05-20 00:00:00
Title: Predmet T-304/20: Tužba podnesena 20. svibnja 2020. – Molina Fernández protiv SRB-a

27.7.2020   
            
            
               HR
            
            
               Službeni list Europske unije
            
            
               C 247/32
            
         
      Tužba podnesena 20. svibnja 2020. – Molina Fernández protiv SRB-a
      (Predmet T-304/20)
      (2020/C 247/43)
      Jezik postupka: španjolski
      
         Stranke
      
      
         Tužiteljica: Laura Molina Fernández (Madrid, Španjolska) (zastupnici: S. Rodríguez Bajón i A. Gómez-Acebo Dennes, odvjetnici)
      
         Tuženik: Jedinstveni sanacijski odbor
      
         Tužbeni zahtjev
      
      Tužiteljica od Općeg suda zahtijeva da poništi pobijanu Odluku.
      
         Tužbeni razlozi i glavni argumenti
      
      Ova tužba odnosi se na Odluku (SRB/EES/2020/52) Jedinstvenog sanacijskog odbora od 17. ožujka 2020. kojom se utvrđuje eventualna odšteta dioničarima i vjerovnicima u odnosu na koje su poduzete sanacijske mjere povezane s bankom Banco Popular Español S.A.
      U prilog osnovanosti tužbe tužiteljica ističe tri tužbena razloga.
      
                  1.
               
               
                  Prvi tužbeni razlog, koji se temelji na tome da Izvješće o vrednovanju 3 nije sastavio stvarno neovisan stručnjak kako je propisano u članku 20. stavcima 16. do 18. Uredbe (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL 2014., L 225., str. 1. i ispravak SL 2015., L 101., str. 62.).
               
            
                  2.
               
               
                  Drugi tužbeni razlog, koji se temelji na tome da je Izvješće o vrednovanju 3 nezakonito jer je metoda analize koju je primijenilo društvo Deloitte pogrešna, zbog čega je to društvo donijelo isto tako pogrešne zaključke koji imaju vrlo štetne posljedice za tužiteljicu kojoj je neosnovano i neopravdano oduzeto njezino pravo na odštetu.
               
            
                  3.
               
               
                  Treći tužbeni razlog, koji se temelji na tome da Izvješće o vrednovanju 3 oslanja na pogrešnu osnovu o financijskoj situaciji društva Banco Popular u trenutku njegove sanacije.